Dimšiai

Dimšiai – kaimas Šiaulių rajono savivaldybės šiaurinėje dalyje, 18 km į šiaurę nuo Šiaulių, prie kelio Gruzdžiai–Valdomai.

Istorija 

Prie kaimo buvusios senovės gyvenvietės, į pietus – senkapis. Lietuvos Didžiosios kunigaikštijos laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Meškuičių seniūnijai, nuo 1918 m. – Šiaulių apskrities Gruzdžių valsčiui, Valdomų seniūnijai, nuo 1950 m. – Šiaulių rajono Gruzdžių apylinkės kaimas. 1953–1991 m. kaimo žemė priklausė Gruzdžių apylinkės Gruzdžių tarybiniam ūkiui-technikumui.

Gyventojai 
1923 m. surašymo metu kaime buvo 32 ūkiai.

Šaltiniai 

Šiaulių rajono savivaldybės gyvenvietės